VENDIM 
Nr. 149, datë 29.2.2012

PËR MIRATIMIN E STRUKTURËS DHE TË NIVELEVE TË PAGAVE PËR PUNONJËSIT E DREJTORISË SË SHËRBIMEVE QEVERITARE

(Ndryshuar me VKM nr. 325, datë 28.5.2014; nr. 60, datë 27.1.2016; nr. 236, datë 2.5.2018; nr. 514, datë 4.9.2018; nr. 881, datë 27.12.2022)
(i përditësuar)

Në mbështetje të nenit 100 të Kushtetutës dhe të nenit 6 të ligjit nr. 10 405, datë 24.3.2011 “Për kompetencat për caktimin e pagave dhe të shpërblimeve”, me propozimin e Ministrit të Financave, Këshilli i Ministrave



VENDOSI:
 
1. Struktura dhe nivelet e pagave për punonjësit e Drejtorisë së Shërbimeve Qeveritare jepen sipas lidhjes nr. 1, që i bashkëlidhet këtij vendimi dhe është pjesë përbërëse e tij, ku jepen elementet përbërëse, si më poshtë vijon:
a) Kategoria ose klasa për çdo funksion, kolona 2, e lidhjes nr. 1. Vlera mujore e pagës për çdo kategori dhe klasë është e njëjtë me vlerën e pagës për kategorinë dhe klasën, të përcaktuara me vendimin përkatës për nëpunësit civilë dhe për punonjësit mbështetës të administratës publike.
b) Paga e grupit, kolona 3, e lidhjes nr. 1, e cila përfitohet vetëm për nëpunësit me arsim të lartë universitar në funksionet e përcaktuara në këtë lidhje. Vlera mujore e pagës së grupit është e njëjtë me vlerën e pagës së grupit, e përcaktuar me vendimin përkatës për nëpunësit civilë.
c) Shtesa për vjetërsi në punë, kolona 4 e lidhjes nr. 1, jepet: 
- në masën 2 për qind në muaj pas çdo viti pune deri në 25 vjet dhe llogaritet mbi pagën e grupit për kategorinë e nëpunësve me arsim të lartë universitar;
- në masën 1 për qind në muaj pas çdo viti pune deri në 25 vjet dhe llogaritet mbi pagën bazë për klasë për kategorinë e punonjësve me arsim të mesëm.
ç) Shtesa për natyrë të veçantë pune, kolona 5 e lidhjes nr. 1. Vlera mujore e saj jepet vetëm për funksionet e specifikuara në lidhjen nr. 1, bashkëlidhur vendimit.
2. Efektet financiare, që rrjedhin nga zbatimi i këtij vendimi për vitin 2012, përballohen nga fondet e planifikuara për vitin 2012 për Drejtorinë e Shërbimeve Qeveritare.
3. Të gjitha dispozitat, që bien në kundërshtim me këtë vendim, shfuqizohen. 
Ky vendim hyn në fuqi pas botimit në Fletoren Zyrtare.

KRYEMINISTRI
Sali  Berisha 




	
	
	 










	LIDHJA NR. 1
STRUKTURA E PAGËS SË PUNONJËSVE TË DREJTORISË SË SHËRBIMEVE QEVERITARE

	Funksioni
	Kategoria/klasa
	Paga e grupit (lekë)
	Shtesa për vjetërsi (%)
	Shtesa për kushte pune (lekë)                                  

	1
	2
	3
	4
	5

	Titullar  i institucionit
	I-b
	1
	2%
	 

	Drejtor drejtorie
	III-a
	1 
	2%
	 

	Shef sektori
	III-a/1
	1
	2%
	 

	Specialist auditi, specialist në Kryeministri; specialist/redaktor ligjor në Kryeministri
	III-b
	1 ose 2 ose3
	2%
	 

	Sekretar (i titullarit dhe i bordit drejtues)
	IV-b
	1 ose 2 ose3
	2%
	7,000

	Specialist finance, specialist kontabilist; specialist buxheti, specialist kosto, specialist i burimeve njerëzore; specialist jurist; specialist prokurimesh; specialist koncep – desing, specialist logjistike, specialist shërbimi; specialist trajtimi, specialist merceolog, specialist transporti, specialist shërbimi.
	IV-a
	1 ose 2 ose3
	2%
	 

	Specialist; specialist udhëtimesh; specialist protokoll /arkivi; specialist IT, specialist gjelbërimi,  specialist inxhinier, sekretar për ish-presidentët.
	IV-b
	1 ose 2 ose3
	2%
	 

	Kryekuzhinier;
	IX
	 
	1%
	43,500

	Kryepastiçier; kryekamerier; administrues Vila 4, Vila 30
	IX
	
	1%
	17,800

	Administrues vila/qendrash
	IX
	
	1%
	12,700

	Ndihmëspastiçier;
	VIII
	 
	1%
	12,700

	Banakier
	VIII
	
	1%
	9,300

	Kryepunëtor Rezidenca Qeveritare;
	VIII
	 
	1%
	7,300

	Magazinier i magazinës qendrore; 
	VIII
	 
	1%
	7,300 

	Kuzhinier rezidenca e Kryetarit të Kuvendit, Kryeministrit; Presidentit
	VII
	
	1%
	17,800

	Kuzhinier Vila Qeveritare;
	VII
	 
	1%
	12,700

	Teknik elektricist/hidraulik/mirëmbajtje/kameraman, fotograf/operator shumëfishimi në Kryeministri, shofer/korrier; shofer në Kryeministri, teknik të ndryshëm; punëtor në rezidenca qeveritare; kamerier; teknik dispeçer
	VII
	
	1%
	7,300

	Magazinier (magazinë dytësore)
	VII
	
	1%
	7,300

	Shofer
	VI
	 
	1%
	7,300

	Punëtorë mirëmbajtjeje; punëtor pastrimi, punëtor pastrimi në Kryeministri , punëtor lavanderie; punëtor gjelbërimi;  roje/recepsionist;  roje magazina industriale; roje Pallati i Kongreseve,  lavazhier,
	IV
	 
	1%
	7,300

Lidhja nr.2

VLERA E PAGËS SË GRUPIT PËR DIPLOMAT E ARSIMIT UNIVERSITAR

(Shfuqizuar me VKM nr.60, datë 27.1.2016)


                                                                                                                                                                                                                         Lidhja nr.3     
                                                                          
VLERA E PAGËS PËR ÇDO KATEGORI/KLASË

(Shfuqizuar me VKM nr.60, datë 27.1.2016)

